ผมลองคลำๆดูพบก้อนคล้ายๆกระดูกเเข็งๆ ไม่กลิ้ง ขึ้นมาบริเวณ หลังกกหูเกือบถึงท้ายทอยข้างขวา ขึ้นมาประมาณ3 อาทิตย์เเล้ว อยากรู้ว่าเป็นอะไรเเล้วอันตรายไหมครับ
สวัสดีค่ะ อาการคลำได้ก้อนคล้ายๆกระดูกแข็ง ไม่กลิ้น บริเวณหลังกกหูและท้ายทอยดังกล่าวมานั้น อาจจะเกิดมาจากต่อมน้ำเหลืองที่โตผิดปกติ เกิดตามหลังการอักเสบหรือติดเชื้อบริเวณหู คอ จมูกก้อนจากการฉีกขาดของต่อมน้ำลายที่บริเวณกราม ก้อนจากชั้นไขมันใต้ผิวหนัง แต่มักเป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ ไม่ได้แข็งถึงขั้นเหมือนกระดูก หรือถ้าเป็นก้อนแข็งเหมือนกระดูกจริง อาจเป็นกระดูกที่งอกออกมาผิดปกติ แต่พบได้น้อยที่บริเวณดังกล่าว หรือเป็นกล้ามเนื้อหรือเส้นเอ็นที่ตึงตัวตามหลังการเกร็งหรือการใช้งานผิดท่าเบื้องต้นพักการใช้งานหรือการเกร็งค้างนานๆที่บริเวณดังกล่าว ฝึกยืดเหยียดกล้ามเนื้อที่คอบ่อยๆ รัประทานยาแก้ปวดหากปวดมาก ไม่ไปบีบหรือกด ยังไม่เอายาใดๆไปทาเอง ควรไปพบแพทย์หากก้อนดังกล่าวโตเร็วมากขึ้นเรื่อยๆ กดเจ็บ หรือก้อนแข็งชัดเจนคล้ายเป็นกระดูก ก็ควรไปตรวจค่ะ